INSTRUCIÓN DE DESEÑO DOS DISPOSITIVOS DE PRECAUCIÓN PARA AS VIAS PROVINCIAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 29/05/2018)

A Presidencia, no uso das facultades que lle confire a normativa vixente, dita a seguinte Por Acordo Plenario de data 22 de febreiro de 2013, a Deputación de Pontevedra aproba a Ordenanza de Seguridade Viaria, publicada no BOPPO, nº 98, de data 23 de maio de 2013. Na súa exposición de motivos, a ordenanza viña de establecer que “… a seguranza viaria é un obxectivo polo que deben traballar todos os axentes sociais e, especialmente, as Administracións Públicas. Os accidentes de tráfico e as súas terribles consecuencias en forma de mortes, feridos, danos a vehículos e aos elementos urbanos e das vías de circulación constitúen unha praga que ten que ser minorada e, no posible, erradicada sen escatimar recursos para este fin. A Deputación de Pontevedra, con esta Ordenanza, pretende colaborar con este obxectivo mediante a regulación de aspectos relacionados coa mellora da seguranza viaria.” Desta premisa, derívase que a propia ordenanza, contemple un desenvolvemento posterior da mesma, en función das necesidades e, así, no artigo 6, defire a elaboración dunha “Instrución de Deseño dos dispositivos de precaución para as Vías Provinciais”, que se elaboraría no prazo de 4 meses a partir da entrada en vigor desta Ordenanza e que seguiría os trámites descritos no artigo 2.3. Ao abeiro desta concepción e, no mesmo ámbito, por Acordo Plenario de data 29 de xaneiro de 2016, a Deputación de Pontevedra aproba o decálogo de criterios de actuación nas vías provinciais, unha rede de estradas con aproximadamente 1.700 quilómetros de lonxitude total, que supón o eixo principal das competencias da Deputación de Pontevedra en materia de infraestruturas e mobilidade ao amparo do establecido na Lei/7/1985 e na Lei 8/2013 de Estradas de Galicia. Esta rede provincial encóntrase na estrutura viaria global por detrás das estradas de competencia estatal e da Xunta de Galicia. Ampliar e modificar vías consolidadas resulta ser un proceso que de precisa dunha gran inversión económica e con graves afeccións tanto a bens como ao patrimonio edificado e aos terreos. Ademais, as novas tendencias obrigan a ter en conta as necesidades das chamadas mobilidades amables. Por isto, a Deputación de Pontevedra considera que e necesario un replanteamento profundo e conceptual das actuacións no viario provincial. Co fin de actuar de acordo coas demandas urbanísticas, medioambientais e sociais, e co máximo respecto ao territorio e ao patrimonio construído, a Deputación de Pontevedra considera necesario actuar de raíz na protección dos colectivos máis vulnerables, peóns, ciclistas e persoas con mobilidade reducida. Destas ideas xurde, a súa vez, o Plan Móvese, proxecto que se está a desenvolver en toda a provincia, que consiste na redución efectiva da velocidade nas vías provinciais mediante a execución de medidas de calmado de tráfico, preferentemente mediante a implantación de pasos de peóns sobreelevados (PPS) e redutores físicos de velocidade de vehículos (RFVV), entre outras, considerando que una redución efectiva da velocidade implica unha diminución drástica do número de accidentes. Coa fin de dar cumprimento ao preceptuado na propia ordenanza de Seguridade Viaria e, tras levar a cabo un exhaustivo estudio ao respecto, elabórase a “instrución de deseño dos dispositivos de precaución para os viais provinciais”, que debe servir coma eixo vertebrador que regule a aplicación práctica de todas as medidas mencionadas. - Artigo 61 da Lei 7/85, de 2 de abril de Bases de Réxime Local e artigo 105 da Lei 5/97, de 22 de xullo de Administración Local de Galicia. - Artigo 6 da Ordenanza de Seguridade Viaria da Deputación Provincial de Pontevedra. - Artigo 2.3 da Ordenanza de Seguridade Viaria da Deputación Provincial de Pontevedra. - Artigo 6 da Lei 40/2015, de 1 de outubro, de Réxime Xurídico do Sector Público. Aprobar, con carácter inicial, a “Instrución de Deseño dos dispositivos de precaución para as Vías Provinciais”, que se inclúe como anexo a presente Resolución. Ordenar a súa publicación no BOPPO, dando audiencia aos concellos da provincia por donde transcorrern os viais da Rede Provincial, estabrecendo un prazo de dous meses desde o día seguinte á publicación. A súa aprobación definitiva, no caso que transcorra o prazo sinalado sen que se presenten alegacións. Pontevedra, a 10 de maio de 2018. O secretario